Előzetesen tájékoztatjuk Tisztelt Ügyfeleinket, hogy Uniós Vámkódex létrehozásáról szóló 952/2013/EU Európai Parlamenti és Tanácsi rendelet (UVK) 171. cikkének megfelelő eljárás további automatizálása megvalósult az érintett vámszakmai informatikai rendszerekben (CDPS, ÁRUREG; KKK2). 
Ez alapján lehetőség lesz előzetes vám-árunyilatkozat beküldésére a Vám-árunyilatkozat feldolgozó rendszerbe (CDPS). Az előzetes import vám-árunyilatkozat elektronikusan benyújtható valamennyi ügyfél részére, aki egyébként vám-árunyilatkozat benyújtására jogosult az alábbiak figyelembevételével:

· Hibátlan előzetes vám-árunyilatkozat beküldése esetén az ügyfelek részére az alábbi üzenetet küldi a CDPS:
„E02: Átvétel sikeres volt! Kérem, hogy a nem uniós árut 30 napon belül állítsa vám elé a NAV illetékes vámszervénél. A vám elé állítási kötelezettség elmulasztása esetén – az Európai Parlament és a Tanács 952/2013/EU számú rendeletének 171. cikkében foglalt rendelkezésekre figyelemmel – a vám-árunyilatkozatot be nem nyújtottnak tekintem! Az áru vám elé állítását követően szíveskedjék az előzetes vám-árunyilatkozat azonosítójára történő hivatkozással vám elé állítási üzenetét a NAV illetékes vámszervéhez benyújtani!”Átvétel sikeres volt!
Az CDPS -ben az előzetes vám-árunyilatkozat elfogadása a vám elé állítással történik meg. Ha az adatok megegyeznek, az ügyfélnek kiküldésre kerül az alábbi üzenet. E02: „Az előzetesen benyújtott vám-árunyilatkozat a vám elé állítást követően elfogadva!”
· A szabad forgalomba bocsátásra irányuló előzetes vám-árunyilatkozat előzménye nem lehet aktív feldolgozás, illetve vámraktározás
· A vám elé állítási üzenetet az ÁRUREG rendszerbe kell beküldeni hivatkozva az előzetes vám-árunyilatkozat azonosító számára (CDPS_ID). Emiatt az ÁRUREG rendszerben egy új, vám elé állítási üzenet (új XSD) kerül bevezetésre, az úgynevezett „ELEKTVAM” üzenet. 
· Az üzenetek ellenőrzése az ÁRUREG rendszerben történik, ahol az előzetes vám-árunyilatkozat adatait veti össze a már az ÁRUREG rendszerben tárolt szállítmány adatokkal (NCTS, ICS-ből érkező, vagy ÁRUREG-ben regisztrált) és a vám elé állítási üzenet adataival. Hiba esetén az ÁRUREG hibaüzenetet küld a vám elé állító felhasználónak.
· Egy vám-árunyilatkozathoz egy kivezetendő MRN kapcsolódhat. Amennyiben az ÁRUREG-be beküldött vám elé állítási üzenetben hivatkozott CDPS_ID létező, azonban korábban történt már sikeres hivatkozás, akkor az alábbi üzenet megy az ügyfeleknek:
„A hivatkozott CDPS_ID alatti nem uniós áru korábban már vám elé állításra került. Korábbi vám elé állítás dátuma:CDPS_ID + ÉÉÉÉ.HH.NN”
· Ha a vám elé állítási üzenetben szereplő bruttó tömeg eltér a vámfelügyelet alatt tartott szállítmány bruttó tömegétől, akkor a program az alábbi üzenetet küldi:
„A vámfelügyelet alatt tartott nem uniós áru bruttó tömege, és a vám elé állított nem uniós áru bruttó tömege eltérő! Kérem, vegye fel a kapcsolatot az eljáró igazgatósággal (ARUREG)!”
· A kivezetés során a vámhivatal kód egyezőségen felül a bruttó tömeg azonosságát továbbra is ellenőrzi a program. Amennyiben CDPS-ben a bruttó tömeg nem egyezik meg, akkor a program a következő üzenetet generálja az ügyfelek részére:
[bookmark: _GoBack]„E31:Ügyszám: xxxxxxxxxx. Az előzetesen benyújtott vám-árunyilatkozat a vám elé állítást követően elfogadva! Az előzetes vám-árunyilatkozaton szereplő és a vám elé állított áru bruttó tömege eltérő! Kérem, vegye fel a kapcsolatot az eljáró igazgatósággal (EV: xxxxx, mrn: xxxx)!
· Az előzetes vám-árunyilatkozatok, a beküldést követő 30 nap után - amennyiben nem történik meg a vám elé állítás - törlődnek. Ha a vám elé állítás az előzetes árunyilatkozat benyújtását követő 31. napon vagy később történik, akkor az alábbi üzenet generálódik:
„A nem uniós áru vám elé állítására biztosított 30 napos határidő lejárt. Az Európai Parlament és a Tanács 952/2013/EU számú rendeletének 171. cikkében foglalt rendelkezésekre figyelemmel az előzetes vám-árunyilatkozatot be nem nyújtottnak tekintem! Kérem, intézkedjen a nem uniós áruk vámeljárás alá vonásáról vagy újra kiviteléről a normál szabályok szerint intézkedjen”



A szakmai tesztelést követően, az ügyfelek részére, előreláthatólag 2018 november közepétől nyílik lehetőség kapcsolati tesztek elvégzésére. Az új üzenettel kapcsolatos technikai információk XSD, üzenet specifikáció) az OPENKKK oldalon kerültek publikálásra. (https://openkkk.nav.gov.hu/default.aspx?RootFolder=%2fDokumentumok%2fSpecifik%c3%a1ci%c3%b3k%2f%c3%81RUREG%20specifik%c3%a1ci%c3%b3k%2fV%c3%a1m%20el%c3%a9%20%c3%a1ll%c3%adt%c3%a1si%20%c3%bczenet%20specifik%c3%a1ci%c3%b3&FolderCTID=&View=%7b33F087E2%2dCEC9%2d4020%2dA148%2d2852161E114C%7d)
 Tesztelési szándékukat az init_rsz_vfeft_o@nav.gov.hu címre küldött levélben jelezhetik, hogy az Informatika Intézet meg tudja küldeni az erre vonatkozó Tesztelési forgatókönyvet.
